da en da nl ca da da de es da da da da da da da da da da da da da da da da da da da da nb de nb da sv da da da en nb fr da da da da de da da da da da de da de da da da da da nl da en da da es nl da
Ny rapport slår alarm: Forældres utryghed bremser sunde trafikvaner | GF Fonden
12.8.2022 10:22:07 CEST | GF Fonden
SKOLESTART: Et nyt skoleår i gang, hvilket som regel er lig med synet af børn på flotte cykler med matchende cykelhjelme og store skoletasker på ryggen. Men en ny undersøgelse, som Plan Gruppen har lavet i samarbejde med GF Forsikrings fond, viser, at mange børn lader cyklen stå, fordi de selv og deres forældre er utrygge ved skolevejen.
De fleste forældre foretrækker, at deres barn cykler eller går til skole. Men samtidig er tre ud af ti forældre - og hver fjerde elev - utrygge ved skolevejen.
Sådan lyder hovedkonklusionerne i en ny undersøgelse fra Plan Gruppen, som i samarbejde med GF Forsikrings fond har undersøgt skoleelevers trafikvaner til og fra skole. For at komme problemet til livs kræver det en ændring i både trafikforhold, vaner og adfærd.
- Det er i barndommen, at vanerne anlægges – både de sunde og de usunde. Derfor er skolestarten en god anledning til at anlægge en af de sunde: nemlig en aktiv transportform til skole. Men det er ærgerligt, at de sunde vaner bremses af, at mange forældre oplever skolevejen som utryg – for så er det nemt at ty til den lidt mere usunde vane, nemlig at køre børnene til skole, siger Lars Lindenberg fra Plan Gruppen og Projekt Sund Skolevej.
Mange biler kilde til utryghed
Hele syv ud af ti forældre peger i undersøgelsen på bilerne som den direkte årsag til utryghed på skolevejen. Men få enkle tiltag og lidt god adfærd fra bilisternes side kan gøre skolevejene gøres tryggere.
- Man bør som bilist være ekstra opmærksom om morgenen og eftermiddagen – især omkring skolestart. Der er mere aktivitet, end man har været vant til i ferien, og mange børn er på cykel eller gående, og de kan pludselig gøre noget uforudset. Heldigvis har mange af de yngste børn deres forældre med på turen, men derfor bør man stadig være opmærksom, sænke farten, vise hensyn og lade børnene komme sikkert over vejen. Vis hensyn til børnene, og pak travlhed og stress væk– man skal nok nå alting, fortæller Lars Lindenberg.
Rapporten fra Plan Gruppen peger blandt andet på, at et helt konkret tiltag som at nedsætte hastighedsgrænsen omkring skolerne til 30 km/t. vil have en stor effekt på tryghed og sikkerhed og dermed også børns trivsel på skolevejen.
De sunde vaner kræver tryghed
Forældrene har et stort ansvar for at stimulere deres børn til at have lysten til at cykle. Derfor er det en god ide at give børn gode cykeloplevelser og træne deres færdigheder. Det samme gælder hvis man vælger at lade børnene gå til skole, hvilket foretrækkes af mange børn og forældre, der bor tæt på deres skole.
- For at børnene tidligt kommer ind i de sunde vaner, er det vigtigt, at forældrene er trygge ved at sende deres børn ud i trafikken – og at de udstråler over for deres børn, at det at cykle eller gå er sjovt, siger Lars Lindenberg.
- Et godt råd er, at forældrene investerer noget tid i at øve sammen med børnene – træn gerne vejen til skole sammen med børnene, så de føler sig fortrolige med den. Og gå gerne i dialog med skolen eller kommunen, hvis der er steder på ruten, hvor det forekommer særligt utrygt. Det er først, når skolevejen er mere tryg for både børn og forældre, at det at cykle og gå til skole kan blive en naturlig del af hverdagen, slutter han.
Plan Gruppen modtog tidligere på året GF Fondens nationale trafikpris for sit arbejde med sundere skoleveje.
Du kan læse hele undersøgelsen fra Plan Gruppen på sundskolevej.dk
Se også GF Fondens videoreportage fra morgentrafikken med ejendomsmægler og tv-vært Sara Lygum, som er en af de bekymrede forældre:
Børn cykler i skoleGF FondenGF TrafikprisPlan GruppenSkolestartSunde vanerSund skolevejTrafiksikkerhedTryghed i trafikken
Interview og nærmere information om undersøgelsen:
Lars Lindenberg, Plan Gruppen
Mobil: 20 44 47 64, mail: lel@plangruppen.dk
Kontaktperson hos GF Fonden:
Helle Nielsen, mobil: 30 61 53 95, heln@gffonden.dk
Rasmus GadeFagansvarlig, Kommunikation & Presse
Tlf:+45 25 57 20 20presse@gfforsikring.dk
- Det er ærgerligt, at de sunde trafikvaner bremses af, at mange forældre oplever skolevejen som utryg – for så er det nemt at gøre, som man plejer og køre børnene i skole, siger Lars Lindenberg fra Plan Gruppen og Projekt Sund Skolevej. (Foto: Erik Høirup/GF)
Information om GF Fonden
GF Fonden arbejder med at forebygge skader og øge livskvaliteten gennem disse tre fokusområder: omtanke i trafikken, plads i fællesskabet og sikkerhed i hverdagen.
Læs mere på www.gffonden.dk
Følg pressemeddelelser fra GF Fonden
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra GF Fonden
Kroggårdsskolen vinder GF Fondens cykelturnering29.9.2022 19:33:27 CEST | Pressemeddelelse
ODENSE: Torsdag var Thorvald Ellegaard Arena fyldt til randen af forventningsfulde og fighter-klare teenagere, da fire 8. klasser dystede om førstepladsen i GF Forsikrings fonds Cykelturnering.
Svendborgensisk cykelinitiativ fejret med national trafikpris24.9.2022 06:00:00 CEST | Pressemeddelelse
BILLEDREPORTAGE: Fest, flag og fede cykelevner fyldte skolegården på Vestre Skole, da transportminister Trine Bramsen (S) var med til at overrække GF Fondens trafikpris til en lokal non profit-virksomhed.
Svendborg-initiativ modtager national trafikpris19.9.2022 17:11:48 CEST | Presseinvitation
Transportminister Trine Bramsen (S) vil være blandt talerne, når den lokale non profit-virksomhed Trafik i Børnehøjde fredag den 23. september modtager GF Trafikpris. Bag den nationale trafikpris står GF Forsikrings fond, der hvert år hædrer initiativer, som viser vejen for trafiksikkerheden i Danmark.
Tre trafikpriser til Thy19.9.2022 15:19:51 CEST | Presseinvitation
For første gang modtager hele tre skoler fra samme kommune GF Forsikrings fonds trafikpris. Selve prisuddelingen foregår tirsdag den 27. september på Nors Skole, hvor blandt andre borgmester i Thisted Kommune Niels Jørgen Pedersen (V) vil holde tale – og pressen er inviteret.
Lunten er kortest ved yngre bilister17.6.2022 06:00:00 CEST | Pressemeddelelse
VREDE BILISTER GØR VEJENE USIKRE: Vrede bag rattet smitter på de danske veje, og det kan give farlige situationer. Og det er især de unge, som har en kort lunte bag rattet. Det viser en ny analyse, som kommer kort efter, at trafikminister Trine Bramsen har meldt ud, at god trafikadfærd fremover skal være en del af kørekortundervisningen. Alle er enige om, at der skal gøres noget ved problemet – men eksperter har forskellige bud på løsninger.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022